CELEX: 62013TN0354
Language: el
Date: 2013-07-04 00:00:00
Title: Υπόθεση T-354/13: Προσφυγή της 4ης Ιουλίου 2013 — Zentralverband des Deutschen Bäckerhandwerks κατά Επιτροπής

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/43
            
         Προσφυγή της 4ης Ιουλίου 2013 — Zentralverband des Deutschen Bäckerhandwerks κατά Επιτροπής
   (Υπόθεση T-354/13)
   2013/C 260/78
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Zentralverband des Deutschen Bäckerhandwerks e.V. (Βερολίνο, Γερμανία) (εκπρόσωποι: I. Jung, M. Teworte-Vey, A. Renvert και J. T. Saatkamp, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 8 Απριλίου 2013 απόφαση της καθής στην υπόθεση «Kołocz śląski/Kołacz śląski» — Schlesischer Streuselkuchen (Ref. Ares [2013] 619104 — 10 Απριλίου 2013).
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους ακυρώσεως.
   
               1)
            
            
               Ο πρώτος λόγος αντλείται από εσφαλμένη νομική βάση
               
                           —
                        
                        
                           η προσφεύγουσα διατείνεται ότι η καθής εσφαλμένως στήριξε την απόφαση της επί της αιτήσεως της προσφεύγουσας για ακύρωση της καταχωρίσεως «Kołocz śląski/Kołacz śląski» ως προστατευόμενης γεωγραφικής ενδείξεως στην ισχύουσα κατά τον χρόνο λήψεως της αποφάσεως νέα έκδοση του κανονισμού (ΕΕ) 1151/2012 (1), αντί να την στηρίξει στον ισχύοντα κατά τον χρόνο της υποβολής της αιτήσεως παλαιότερο κανονισμό (ΕΚ) 510/2006 (2). Επομένως, η καθής παραβίασε την αρχή «tempus regit actum».
                        
                     
                           —
                        
                        
                           η προσφεύγουσα διατείνεται, επίσης, ότι η αίτηση για ακύρωση της καταχωρίσεως βάσει του κανονισμού 510/2006 είναι παραδεκτή και βάσιμη. Στο πλαίσιο αυτό, προσθέτει, μεταξύ άλλων, ότι πληρούνται δύο λόγοι ακυρώσεις της καταχωρίσεως (η επίμαχη ονομασία πρόκειται περί γενικής ονομασίας κατά την έννοια του άρθρου 3, παράγραφος 1, του κανονισμού 510/2006, η δε γεωγραφική περιοχή της Σηλεσίας οριοθετήθηκε εσφαλμένως στις προδιαγραφές της καταχωρίσεως) κατά τα άρθρο 12, παράγραφος 2, του κανονισμού 510/2006 και ότι τυχόν αποκλίνουσα ερμηνεία και εφαρμογή της διατάξεως αυτής θα προσέβαλε τα θεμελιώδη δικαιώματα του τομέα της αρτοποιίας στην Ομοσπονδιακή Δημοκρατία της Γερμανίας.
                        
                     
         
               2)
            
            
               Ο δεύτερος λόγος αντλείται από παράβαση του κανονισμού 1151/2012.
               
                           —
                        
                        
                           η προσφεύγουσα διατείνεται ότι η αίτηση είναι παραδεκτή και βάσιμη ακόμα και αν εξετασθεί βάσει του κανονισμού 1151/2012.
                        
                     
         
      (1)  Κανονισμός (ΕΕ) 1151/2012 του Ευρωπαϊκού Κοινοβουλίου και του Συμβουλίου της 21ης Νοεμβρίου 2012 για τα συστήματα ποιότητας των γεωργικών προϊόντων και τροφίμων (ΕΕ L 343, σ. 1).
   
      (2)  Κανονισμός (ΕΚ) 510/2006 του Συμβουλίου της 20ής Μαρτίου 2006 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
   (ΕΕ L 93, σ. 12).